દેશમાં છોકરીઓની ઘટતી સંખ્યા રોકવા તેમજ કન્યાઓની કેળવણી માટે સરકાર ‘બેટી બચાવો-બેટી પઢાવો’ અભિયાન ચલાવે છે અને લોકજાગૃતિ માટે પ્રયાસો કરતી રહે છે ત્યારે જામનગરમાં એક વેપારીએ પોતાની દીકરીના લગ્નપ્રસંગે ‘બેટી બચાવો-બેટી પઢાવો’નો સંદેશો આપવા નવતર અભિગમ અપનાવ્યો છે. વેપારીએ કંકોતરીમાં છેલ્લે ‘બેટી બચાવો’નો સંદેશો પ્રિન્ટ કર્યો છે, તો દીકરીનું મહત્વ સમજાવવા કંકોતરીમાં એક કાવ્ય પણ છપાવી, પુત્રી પ્રત્યેનો પિતાનો અનન્ય સ્નેહ પણ વ્યક્ત કર્યો છે.